ddrg/super_eurlex huggingface dataset:
Official Journal L 148 , 15/06/1999 P. 0037 - 0038



KOMISIJAS DIREKTĪVA 1999/58/EEK (1999. gada 7. jūnijs), ar ko tehnikas attīstībai pielāgo Padomes Direktīvu 79/533/EEK attiecībā uz lauksaimniecības un mežsaimniecības riteņtraktoru sakabes un atpakaļgaitas ierīcēm (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 74/150/EEK (1974. gada 4. marts) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu1, kurā jaunākie grozījumi izdarīti ar Eiropas Parlamenta un Padomes Direktīvu 97/54/EK2, un jo īpaši tās 11. pantu, ņemot vērā Padomes Direktīvu 79/533/EEK (1979. gada 17. maijs) par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru sakabes ierīci un atpakaļgaitu3, kurā jaunākie grozījumi izdarīti ar Direktīvu 97/54/EK, un jo īpaši tās 4. pantu, (1) tā kā, lai uzlabotu drošību, tagad ir jāprecizē prasības attiecībā uz sakabes ierīci; (2) tā kā šajā direktīvā paredzētie pasākumi ir saskaņā ar atzinumu, ko sniegusi Komiteja pielāgošanai tehnikas attīstībai, kura izveidota ar Direktīvas 74/150/EEK 12. pantu, IR PIEŅĒMUSI ŠO DIREKTĪVU. 1. pants Direktīvas 79/533/EEK I pielikuma 3. punktu groza šādi. 1. Pirmo daļu aizstāj ar šādu tekstu: "Šī ir mērspraugas tipa ierīce. Atvērums sprosttapas centrā ir 60 mm + 0,5/- 1,5 mm, un sprūda padziļinājums, mērot no tapas centra, ir 62 mm +/- 0,5 mm." 2. Diagrammu svītro. 2. pants 1. No 2000. gada 1. jūlija dalībvalstis nedrīkst: - atteikties piešķirt EK tipa apstiprinājumu, izdot Direktīvas 74/150/EEK 10. panta 1. punkta trešajā ievilkumā paredzēto dokumentu vai piešķirt valsts tipa apstiprinājumu attiecībā uz traktora tipu, vai - aizliegt sākt traktoru ekspluatāciju, ja attiecīgie traktori atbilst ar šo direktīvu grozītas Direktīvas 79/533/EEK prasībām. 2. No 2001. gada 1. janvāra dalībvalstis: - vairs nedrīkst izdot Direktīvas 74/150/EEK 10. panta 1. punkta 3. ievilkumā paredzēto dokumentu attiecībā uz traktora tipu, kas neatbilst ar šo direktīvu grozītas Direktīvas 79/533/EEK prasībām, - var atteikties piešķirt valsts tipa apstiprinājumu attiecībā uz traktora tipu, kas neatbilst ar šo direktīvu grozītas Direktīvas 79/533/EEK prasībām. 3. pants 1. Dalībvalstīs stājas spēkā normatīvi un administratīvi akti, kas vajadzīgi, lai vēlākais līdz 2000. gada 30. jūnijam izpildītu šīs direktīvas prasības. Par to dalībvalstis tūlīt informē Komisiju. Kad dalībvalstis pieņem šos aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarīt šādas atsauces. 2. Dalībvalstis dara Komisijai zināmus galvenos savu tiesību aktu noteikumus, ko tās pieņem jomā, kuru reglamentē šī direktīva. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 1999. gada 7. jūnijā Komisijas vārdā Komisijas loceklis Martin Bangemann 1 OV L 84, 28.3.1974., 10. lpp. 2 OV L 277, 10.10.1977., 24. lpp. 3 OV L 145, 13.6.1979., 20. lpp.
Oficiālais Vēstnesis L 184 , 12/07/1997 Lpp. 0031 - 0032



Komisijas Direktīva 97/38/EK (1997. gada 20. jūnijs), ar ko groza C pielikumu Padomes Direktīvai 92/51/EEK par otro vispārējo sistēmu profesionālās izglītības un mācību atzīšanai, lai papildinātu Padomes Direktīvu 89/48/EEK (Dokuments attiecas uz EEZ) EIROPAS KOPIENU PADOME, ņemot vērā Eiropas Kopienas dibināšanas līgumu, ņemot vērā Padomes 1992. gada 18. jūnija Direktīvu 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK [1], kurā jaunākie grozījumi izdarīti ar Komisijas Direktīvu 95/43/EK [2], un jo īpaši tās 15. pantu, tā kā Apvienotās Karalistes valdība ir izteikusi pamatotu lūgumu izņemt trīs savas mācību programmas no minētās direktīvas C pielikuma; tā kā Apvienotā Karaliste ir mainījusi savas izglītības un mācību programmu "Medicīnas laboratorijas zinātniskais līdzstrādnieks", kā rezultātā šai programmai tagad vajadzīgi trīs gadi augstākās izglītības un tā tādēļ iekļaujama Padomes Direktīvā 89/48/EEK [3]; tā kā attiecīgi izglītības un mācību programmas profesija "Medicīnas laboratorijas zinātniskais līdzstrādnieks" vairs nebūtu jāiekļauj C pielikumā, jo attieksmei pret tiem, kuru kvalifikācijas pierādījumi iegūti saskaņā ar iepriekšējo nolikumu un uz kuriem attiecas Direktīva 92/51/EEK, ievērojot Direktīvas 89/48/EEK 1. panta a) apakšpunktu, ir jābūt tādai pašai; tā kā protēzista profesija Apvienotajā Karalistē pašreiz netiek reglamentēta; tā kā nosacīti atbrīvoto uzrauga profesija Apvienotajā Karalistē vairs netiek reglamentēta; tā kā šajā direktīvā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Padomes Direktīvas 92/51/EEK 15. pantu, IR PIEŅĒMUSI ŠO DIREKTĪVU. 1. pants Direktīvas 92/51/EEK C pielikumu ar šo groza tā, kā norādīts šīs direktīvas pielikumā. 2. pants 1. Dalībvalstis pieņem visus vajadzīgos normatīvos un administratīvos aktus, lai līdz 1997. gada 30. septembrim panāktu atbilstību šai direktīvai. Tās nekavējoties par to informē Komisiju. Kad dalībvalstis pieņem šos pasākumus, tajos iekļauj atsauci uz šo direktīvu, vai šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces. 2. Dalībvalstis dara zināmus Komisijai galvenos savu tiesību aktu noteikumus, ko tās pieņem jomā, kuru reglamentē šī direktīva. 3. pants Šī direktīva ir adresēta dalībvalstīm. 4. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. Briselē, 1997. gada 20. jūnijā Komisijas vārdā — Komisijas loceklis Mario Monti [1] OV L 209, 24.7.1992., 25. lpp. [2] OV L 184, 3.8.1995., 21. lpp. [3] OV L 19, 24.1.1989., 16. lpp. -------------------------------------------------- PIELIKUMS Direktīvas 92/51/EEK C pielikumu groza šādi:Sadaļā "5. Apvienotās Karalistes programmas, kas akreditētas kā Valsts atzīti arodmācību pabeigšanu apliecinoši dokumenti, vai Skotijā atzīti arodmācību pabeigšanu apliecinoši dokumenti" svītro šādus ievilkumus: "— medicīnas laboratorijas zinātniskais līdzstrādnieks, — nosacīti atbrīvoto uzraugs, — protēzists". --------------------------------------------------
Oficiālais Vēstnesis L 214 , 24/08/1993 Lpp. 0040 - 0040

Speciālizdevums somu valodā: Nodaļa 13 Sējums 24 Lpp. 0195

Speciālizdevums zviedru valodā: Nodaļa 13 Sējums 24 Lpp. 0195



Padomes Direktīva 93/41/EEK (1993. gada 14. jūnijs), ar ko atceļ Direktīvu 87/22/EEK par valstu pasākumu tuvināšanu saistībā ar augstas tehnoloģijas pakāpes zāļu, jo īpaši biotehnoloģiski iegūtu zāļu, laišanu tirgū EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā Direktīvas 87/22/EEK [4] noteikumi tagad ir aizstāti ar Padomes 1993. gada 22. jūlija Regulu (EEK) Nr. 2309/93, ar ko nosaka Kopienas procedūras tam, kā apstiprināt un pārraudzīt zāles, kuras paredzētas izmantošanai cilvēkiem un veterinārijā, un ar ko nodibina Eiropas Zāļu novērtēšanas aģentūru [5], kā arī ar Padomes 1988. gada 22. marta Direktīvu 88/182/EEK, ar kuru groza Direktīvu 83/189/EEK, ar ko nosaka informācijas sniegšanas procedūru tehnisko standartu un noteikumu jomā [6]; tā kā Direktīvā 93/39/EEK [7] ir paredzēti noteikumi pastāvīgai to tirdzniecības atļauju pārzināšanai, kas piešķirtas dalībvalstīs pēc Patentēto medikamentu komitejas atzinuma, kurš sniegts saskaņā ar Direktīvu 87/22/EEK; tā kā turklāt Direktīvā 93/40/EEK [8] ir paredzēti noteikumi pastāvīgai to tirdzniecības atļauju pārzināšanai, kas piešķirtas dalībvalstīs pēc Veterināro medikamentu komitejas atzinuma, kurš sniegts saskaņā ar Direktīvu 87/22/EEK; tā kā tādēļ jāatceļ Direktīva 87/22/EEK; tā kā juridiskas noteiktības labad jāparedz noteikumi pastāvīgai to pieteikumu par tirdzniecības atļaujām izskatīšanai, kas saskaņā ar Direktīvu 87/22/EEK līdz 1995. gada 1. janvārim nodoti Patentēto zāļu komitejai vai Veterināro zāļu komitejai, IR PIEŅĒMUSI ŠO DIREKTĪVU. 1. pants Ar šo no 1995. gada 1. janvāra ir atcelta Direktīva 87/22/EEK. 2. pants Tos pieteikumus par tirdzniecības atļaujām, kas saskaņā ar Direktīvas 87/22/EEK 2. pantu līdz 1995. gada 1. janvārim ir nodoti Patentēto zāļu komitejai vai Veterināro zāļu komitejai un par ko attiecīgā komiteja nav sniegusi atzinumu līdz 1995. gada 1. janvārim, izskata saskaņā ar Regulu (EEK) Nr. 2309/93. 3. pants Dalībvalstis veic visus attiecīgos pasākumus, lai no 1995. gada 1. janvāra izpildītu šīs direktīvas prasības. Dalībvalstis tūlīt par to informē Komisiju. Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā izdarīt šādas atsauces. 4. pants Šī direktīva ir adresēta dalībvalstīm. Luksemburgā, 1993. gada 14. jūnijā Padomes vārdā — priekšsēdētājs J. Trøjborg [1] OV C 58, 8.3.1990., 1. lpp. [2] OV C 183, 15.7.1991., 145. lpp., unOV C 150, 31.5.1993. [3] OV C 269, 14.10.1991., 84. lpp. [4] OV L 15, 17.1.1987., 38. lpp. [5] OV L 214, 24.8.1993., 1. lpp. [6] OV L 81, 26.3.1988., 75. lpp. [7] OV L 214, 24.8.1993., 22. lpp. [8] OV L 214, 24.8.1993., 31. lpp. --------------------------------------------------
Official Journal L 055 , 29/02/1992 P. 0096 - 0097

Finnish special edition: Chapter 13 Volume 22 P. 0004

Swedish special edition: Chapter 13 Volume 22 P. 0004



KOMISIJAS DIREKTĪVA 92/4/EEK (1992. gada 10. februāris), ar kuru groza Padomes Direktīvu 78/663/EEK, ar ko nosaka īpašus tīrības kritērijus emulgatoriem, stabilizētājiem, biezinātājiem un recinātājiem, kas paredzēti izmantošanai pārtikas produktos EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēka uzturam paredzētos pārtikas produktos1, un jo īpaši tās 3. panta 3. punktu, tā kā, ņemot vērā preces aprakstu, kas pieņemts ar Pārtikas kodeksu, un, lai ņemtu vērā jaunas ražošanas metodes, jāgroza Padomes Direktīva 78/663/EEK2, kurā jaunākie grozījumi izdarīti ar Padomes Direktīvu 90/612/EEK3; tā kā saskaņā ar Direktīvas 89/107/EEK 6. pantu noteikumi, kas var ietekmēt sabiedrības veselības aizsardzību, ir apspriesti Pārtikas produktu zinātniskajā komitejā; tā kā šajā direktīvā paredzētie pasākumi ir saskaņā ar Pastāvīgās pārtikas produktu komitejas atzinumu, IR PIEŅĒMUSI ŠO DIREKTĪVU. 1. pants Ar šo Direktīvas 78/663/EEK pielikumu groza atbilstoši šīs direktīvas pielikumā noteiktajam. 2. pants Vēlākais līdz 1993. gada 1. jūnijam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, un dalībvalstis par to tūlīt informē Komisiju. Kad dalībvalstis pieņem šos noteikumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, kā izdarīt šādas atsauces. 3. pants Šī direktīva ir adresēta dalībvalstīm. Briselē, 1992. gada 10. februārī Komisijas vārdā priekšsēdētāja vietnieks Martin BANGEMANN PIELIKUMS Direktīvas 78/663/EEK pielikumu groza šādi: Attiecībā uz kodu E 473 - saharozes esteri: a) pēdējo teikumu punktā par ķīmisko aprakstu aizstāj ar šādu teikumu: "To pagatavošanā nedrīkst izmantot organiskus šķīdinātājus, izņemot dimetilsulfoksīdu, dimetilformamīdu, etilacetātu, izopropanolu, izobutanolu un metiletilketonu."; b) punktam par izobutanola saturu pievieno šādus vārdus: "Metiletilketona saturs/ne vairāk kā 10 mg/kg.". 1 OV L 40, 11.2.1989., 27. lpp. 2 OV L 223, 14.8.1978., 7. lpp. 3 OV L 326, 24.11.1990., 58. lpp.
Official Journal L 034 , 11/02/1992 P. 0028 - 0029

Finnish special edition: Chapter 15 Volume 11 P. 0005

Swedish special edition: Chapter 15 Volume 11 P. 0005



KOMISIJAS DIREKTĪVA 92/1/EEK (1992. gada 13. janvāris) par temperatūras kontroli cilvēku patēriņam paredzētu ātri sasaldētu pārtikas produktu transportēšanas līdzekļos, tirdzniecības bāzēs un noliktavās EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1988. gada 21. decembra Direktīvu 89/108/EEK par dalībvalstu tiesību aktu tuvināšanu attiecībā uz cilvēku patēriņam paredzētiem ātri sasaldētiem pārtikas produktiem[1], un jo īpaši tās 11. pantu, tā kā šajā gadījumā juridiskajiem noteikumiem jābūt ierobežotiem vienīgi līdz prasībām, kas nepieciešamas, lai apmierinātu būtiskas un ārkārtas vajadzības attiecībā uz temperatūras kontroli transportēšanas līdzekļos, tirdzniecības bāzēs un noliktavās, tādā veidā garantējot, ka pilnībā tiek uzturēta Direktīvas 89/108/EEK 5. pantā noteiktā temperatūra; tā kā šajā direktīvā paredzētie pasākumi saskan ar Pārtikas produktu pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Šī direktīva attiecas uz temperatūras kontroli ātri sasaldētiem produktiem paredzētos transportēšanas līdzekļos, tirdzniecības bāzēs un noliktavās. 2. pants 1. Transportēšanas līdzekļiem, tirdzniecības bāzēm un noliktavām jābūt aprīkotām ar atbilstīgām nolasīšanas ierīcēm, lai, ievērojot pastāvīgas un regulāras laika atstarpes, kontrolētu gaisa temperatūru, kurai pakļauta cilvēku patēriņam paredzēta ātri sasaldēti pārtikas produkti. Transportēšanas gadījumā mēraparāti jāapstiprina kompetentām iestādēm tajā valstī, kurā reģistrēts transporta līdzeklis. Šādā veidā iegūtie temperatūras pieraksti operatoram jādatē un jāglabā vismaz vienu gadu vai ilgāk atkarībā no pārtikas produkta rakstura. 2. Gaisa temperatūra uzglabāšanas laikā mazumtirdzniecībai izlikto preču saldējamos skapjos un vietējās sadales gaitā jāmēra vismaz ar vienu viegli saskatāmu termometru, kas, izvietojot pārtiku mazumtirdzniecībai saldējamos skapjos, gaisa temperatūru rāda skaidri iezīmētas maksimālas piekraušanas robežas līmenī. 3. Dalībvalstis var pieļaut atkāpi no šā panta 1. punkta gadījumā, kad noietam mazumtirdzniecībā paredzētos krājumusglabā aukstuma kamerās, kuru tilpums mazāks par 10 kubikmetriem, lai gaisa temperatūru varētu mērīt ar viegli nolasāmu termometru. 3. pants Dalībvalstīs stājas spēkā normatīvie un administratīvie akti, kas vajadzīgi, lai līdz 1993. gada 31. jūlijam izpildītu šīs direktīvas prasības, izņemot dzelzceļa jomu, kurai lēmumu par ieviešanas datumu pieņems vēlāk. Dalībvalstis par to nekavējoties informē Komisiju. Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdarīt šādas atsauces. 4. pants Šī direktīva ir adresēta dalībvalstīm. Briselē, 1992. gada 13. janvārī Komisijas vārdā priekšsēdētāja vietnieks Martin Bangemann [1] OV L 40, 11.2.1989., 34. lpp.
Oficiālais Vēstnesis L 228 , 17/08/1991 Lpp. 0067 - 0068

Speciālizdevums somu valodā: Nodaļa 13 Sējums 20 Lpp. 0234

Speciālizdevums zviedru valodā: Nodaļa 13 Sējums 20 Lpp. 0234



Komisijas Direktīva (1991. gada 22. jūlijs), ar ko četrpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (91/410/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Direktīvu 79/831/EEK [2], un jo īpaši tās 19. pantu, tā kā Direktīvas 67/548/EEK 15. panta 2. punkts paredz, ka mājas apstākļos izmantojamu bīstamu vielu iepakojumam jābūt ar bērniem nepieejamu aizdari un/vai ar taustāmu apdraudējuma brīdinājumu; tā kā saskaņā ar Padomes Direktīvas 88/379/EEK [3] 6. panta 2. punktu dažu veidu bīstamu preparātu iepakojumam, ko piedāvā vai pārdod plašai sabiedrībai, jābūt ar bērniem nepieejamu aizdari un/vai ar taustāmu apdraudējuma brīdinājumu; tā kā var uzskatīt, ka jebkuras formas iepakojumu, kas ir pietiekami drošs bērniem, jo īpaši to, kurš atbilst starptautiskiem standartiem, var pielīdzināt iepakojumam, kam ir bērniem nepieejama aizdare; tā kā tehniskās specifikācijas, kas pamatojas uz šiem noteikumiem, ir izklāstītas Direktīvas 67/548/EEK IX pielikuma A un B daļā; tā kā saskaņā ar Direktīvas 79/831/EEK 19. pantu IX pielikuma saturs izriet no procedūras, ko paredz Komiteja, kas atbild par pielāgošanu tehnikas attīstībai; tā kā šīs direktīvas noteikumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā, IR PIEŅĒMUSI ŠO DIREKTĪVU. 1. pants Direktīvas 67/548/EEK IX pielikuma tekstu aizstāj ar tekstu, kas iekļauts šīs direktīvas pielikumā. 2. pants 1. Dalībvalstis līdz 1992. gada 1. augustam pieņem un publicē vajadzīgos noteikumus, lai izpildītu šīs direktīvas prasības, un tūlīt par to informē Komisiju. Dalībvalstis šos pasākumus piemēro, vēlākais, no 1992. gada 1. novembra. 2. Pieņemot 1. punktā minētos noteikumus, dalībvalstis tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kādā veidā izdarāma šāda atsauce. 3. pants Šī direktīva ir adresēta dalībvalstīm. Briselē, 1991. gada 22. jūlijā Komisijas vārdā — priekšsēdētāja vietnieks Martin Bangemann [1] OV L 196, 16.8.1967., 1. lpp. [2] OV L 259, 15.10.1979., 10. lpp. [3] OV L 187, 16.7.1988., 14. lpp. -------------------------------------------------- PIELIKUMS Skat. Komisijas Direktīvu 2000/32/EK, OV L 136, 8.6.2000., 1. lpp. --------------------------------------------------
Labojums Padomes Direktīvā 91/477/EEK (1991. gada 18. jūnijs) par ieroču iegādes un glabāšanas kontroli

( “Eiropas Kopienu Oficiālais Vēstnesis” L 256, 1991. gada 13. septembris )

(Īpašais izdevums latviešu valodā, 13. nodaļa, 11. sējums, 3. lpp.)

53. lappusē 8. panta 1. punkta otrajā daļā

tekstu:

“Dalībvalstis nodrošina visu to C kategorijas šaujamieroču obligātu deklarēšanu, kuri šobrīd atrodas to teritorijā, bet kuri nav iepriekš deklarēti viena gada laikā, kopš stājušies spēkā attiecīgās valsts noteikumi, kas transponē šo direktīvu.”
Oficiālais Vēstnesis L 270 , 02/10/1990 Lpp. 0025 - 0025

Speciālizdevums somu valodā: Nodaļa 13 Sējums 19 Lpp. 0250

Speciālizdevums zviedru valodā: Nodaļa 13 Sējums 19 Lpp. 0250



Padomes Direktīva (1990. gada 17. septembris), ar ko groza Direktīvu 87/404/EEK par to, kā saskaņojami dalībvalstu tiesību akti par vienkāršām spiedtvertnēm (90/488/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā Direktīva 87/404/EEK [4] paredz pilnīgu standartu saskaņošanu vienkāršām spiedtvertnēm, ko ražo sērijveidā; tā kā, nepastāvot saskaņotiem standartiem, Direktīva 87/404/EEK prasa minēto spiedtvertņu EK tipa pārbaudes; tā kā minētie standarti direktīvas piemērošanas dienā nebūs pieejami; tā kā Direktīvā 87/404/EEK nav paredzēts pārejas laiks, kurā būtu atļauts tirgot tvertņu krājumus, kas ražoti saskaņā ar valstu tiesību normām, kuras vēl ir piemērojamas pirms minētās direktīvas stāšanās spēkā; tā kā ražotājiem ir jādod laiks, kas nepieciešams, lai piemērotu EK tipa pārbaudes, un ir jānosaka pārejas laiks, lai varētu tirgot krājumā esošās tvertnes, IR PIEŅĒMUSI ŠO DIREKTĪVU. 1. pants Direktīvas 87/404/EEK 18. panta 1. punktam pievieno šādu apakšpunktu: "“Dalībvalstis laikā līdz 1992. gada 1. jūlijam ļauj laist tirgū un/vai ekspluatācijā tvertnes atbilstīgi noteikumiem, kas to teritorijā ir spēkā pirms šīs direktīvas piemērošanas dienas.”" 2. pants Dalībvalstis pieņem noteikumus, lai izpildītu šīs direktīvas prasības līdz 1991. gada 1. jūlijam. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1990. gada 17. septembrī Padomes vārdā — priekšsēdētājs P. Romita [1] OV C 13, 19.1.1990., 7. lpp. [2] OV C 149, 18.6.1990., 145. lpp. un 1990. gada 12. septembra Lēmums (Oficiālajā Vēstnesī nav vēl publicēts). [3] OV C 168, 10.7.1990., 2. lpp. [4] OV L 220, 8.8.1987., 48. lpp. --------------------------------------------------
Oficiālais Vēstnesis L 398 , 30/12/1989 Lpp. 0018 - 0018

Speciālizdevums somu valodā: Nodaļa 15 Sējums 9 Lpp. 0145

Speciālizdevums zviedru valodā: Nodaļa 15 Sējums 9 Lpp. 0145



Padomes Direktīva (1989. gada 21. decembris), ar ko groza Direktīvu 75/106/EEK par dalībvalstu tiesību aktu tuvināšanu attiecībā uz dažu fasētu šķidrumu pildīšanu pēc tilpuma (89/676/EEK) EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100.a pantu, ņemot vērā Komisijas priekšlikumu [1], sadarbojoties ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā Direktīva 75/106/EEK [4], kurā jaunākie grozījumi izdarīti ar Direktīvu 88/316/EEK [5], paredz nominālo daudzumu skalu pilnīgu saskaņošanu dažiem produktiem vīnu sektorā; tā kā, ņemot vērā to, kā Kopienā attīstās tendences attiecībā uz vīna nogatavināšanu, pildīšanu pudelēs un to etiķetēšanu, šo skalu nepieciešams mainīt; tā kā, lai atļautu izmantot atkārtoti izmantojamās pudeles, kuru tilpumi nav paredzēti minētajā direktīvā, tā jāpapildina ar īpašiem noteikumiem, IR PIEŅĒMUSI ŠO DIREKTĪVU. 1. pants Ar šo Direktīvu 75/106/EEK groza šādi. 1. Direktīvas 1. panta otro daļu aizstāj ar šādu daļu: "Šī direktīva neattiecas uz fasējumiem, kuros ir šādi III pielikumā uzskaitīti produkti: - 1. punkta a) apakšpunktā minētie dzērieni, kuru nogatavināšanu, pildīšanu pudelēs un etiķetēšanu veic, izmantojot tilpumus, kas nepārsniedz 0,25 l, un kuri paredzēti profesionālai izmantošanai, - 2. punkta a) apakšpunktā un 4. punktā minētie dzērieni, kas paredzēti vai nu patēriņam lidmašīnās, uz kuģiem un vilcienos, vai arī pārdošanai veikalos ārpus muitas zonas." 2. Direktīvas 5. panta 3. punktā: a) svītro a) apakšpunktu; b) minētā punkta c) apakšpunkta ievilkumus aizstāj ar šādiem ievilkumiem: "— 0,68 litri, 0,70 litri un 0,98 litri Spānijā līdz 1992. gada 31. decembrim, — 0,46 litri un 0,70 litri Grieķijā līdz 1992. gada 31. decembrim." 3. Ar šo III pielikuma I slejas 1. punkta a) apakšpunktu groza šādi: a) pievieno: "0,187 (1) – 4 – 8"; b) tilpumu skalas beigās svītro "0,187 (vienīgi patēriņam lidmašīnās un uz kuģiem)"; c) pievieno šādu zemsvītras piezīmi: "(1) Vērtība, kas paredzēta vienīgi patēriņam lidmašīnās, un kuģiem un vilcienos, kā arī tirdzniecībai veikalos ārpus muitas zonas." 2. pants Dalībvalstis pieņem normatīvus un administratīvus aktus, kas vajadzīgi, lai līdz 1990. gada 1. jūlijam izpildītu šīs direktīvas prasības. Dalībvalstis par to tūlīt informē Komisiju. 3. pants Šī direktīva ir adresēta dalībvalstīm. Briselē, 1989. gada 21. decembrī Padomes vārdā - priekšsēdētāja E. Cresson [1] OV C 31, 7.2.1989., 6. lpp. [2] OV C 158, 26.6.1989., 215. lpp. un OV C 291, 20.11.1989., 44. lpp. [3] OV C 139, 5.6.1989., 8. lpp. [4] OV L 42, 15.2.1975., 1. lpp. [5] OV L 143, 10.6.1988., 26. lpp. --------------------------------------------------